พัวพันอุ้มบุญ ปคม. เตรียมจับอีก 5 คน เล็งค้นโรงพยาบาลต้องสงสัย
ชุดสืบสวน ปคม.ประชุมหารืออัยการและกระทรวงสาธารณสุข เตรียมออกหมายจับเพิ่มอย่างน้อย 5 คน พัวพันแก๊งอุ้มบุญข้ามชาติ พร้อมสรุปข้อมูลสถานพยาบาลต้องสงสัยเป้าหมายตรวจค้น มีส่วนรู้เห็นร่วมขบวนการด้วยหรือไม่จากกรณี บก.ปคม.-ร่วมคอมมานโด 904 และหน่วยงานที่เกี่ยวข้อง บุกทลายเครือข่ายขบวนการอุ้มบุญข้ามชาติ ค้นเป้าหมาย 10 จุด รวบ 2 ผัวเมียชาวจีน และคนไทยร่วมแก๊ง 9 คน ยึดทรัพย์ร่วม 100 ล้านบาท สุดอึ้ง 1 ในบ้านเป้าหมายที่ตรวจค้นย่านนาคนิวาส พบทารกวัยแบเบาะ 2 คน และหญิงไทยที่รับจ้างตั้งท้องอีก 7 คน ตำรวจยังไม่แจ้งข้อหา แต่คัดแยกออกมาในฐานะเหยื่อ แฉพฤติกรรมอุบาทว์ กลุ่มนายหน้าชาวจีนรับออเดอร์จากเศรษฐีชาวจีนที่ต้องการเปลี่ยนถ่ายอวัยวะภายใน ด้วยการชักชวนสาวไทยให้ตั้งท้องแทนในราคา 4-5 แสนบาท ต่อการคลอดลูก 1 คน แต่ถ้าได้ฝาแฝดค่าจ้างจะสูงถึง 6 แสนบาท หากตกลงกันได้จะพาไปฉีดสเปิร์มที่ประเทศเพื่อนบ้านเพื่อเลี่ยงกฎหมาย เมื่อตั้งท้องแล้วจะพากลับมาประคบประหงมในไทย ก่อนจะพาไปคลอดที่จีน ตามที่เสนอข่าวไปแล้วนั้นเกี่ยวกับเรื่องนี้เมื่อเวลา 10.00 น. วันที่ 17 ก.พ.63 ที่ บก.ปคม. พล.ต.ต.วรวัฒน์ วัฒน์นครบัญชา ผบก.ปคม. เผยความคืบหน้าการขยายผลจับกุมเครือข่ายแก๊งอุ้มบุญชาวจีนว่า สรุปขณะนี้เจ้าหน้าที่จับกุมไปแล้ว 13 คน เป็นหมายจับเครือข่ายกลุ่มนายเจ้าหลาน นายทุนจีนที่ถูกจับกุมไปก่อนหน้านี้ 11 คน และเครือข่ายอื่นที่ต้องสงสัยว่ามีนายทุนคนเดียวกันอีก 2 คนบ่ายวันนี้ บก.ปคม.จะหารือกับพนักงานอัยการและกระทรวงสาธารณสุข เพื่อพิจารณาการออกหมายจับผู้ต้องหาที่เกี่ยวข้องเพิ่มเติมอย่างน้อย 5 คน ซึ่งหากพยานหลักฐานเพียงพอก็จะออกหมายจับทันที พร้อมพิจารณาถึงผลการตรวจยึดหลักฐานยาและเวชภัณฑ์ที่พบในบ้านผู้ต้องหาชุดแรกว่าเข้าข่ายทำผิดกฎหมายหรือไม่ เพื่อนำไปประกอบสำนวนคดีแจ้งข้อกล่าวหากับนายเจ้าหลาน หัวหน้าเครือข่ายอุ้มบุญที่จับได้วันที่ 13 ก.พ.ที่ผ่านมา และผู้ร่วมกระทำผิดที่เกี่ยวข้อง รวมถึงสรุปข้อมูลสถานพยาบาลต้องสงสัยเป้าหมายที่จะต้องไปตรวจค้นต่อไปต่อมาเวลา 13.00 น. พล.ต.ต.วรวัฒน์ วัฒน์นครบัญชา ผบก.ปคม. เป็นประธานการประชุมสรุปผลปฏิบัติการในการดำเนินการตรวจค้น จับกุม และสอบสวน โดยมี พ.ต.อ.มานะ กลีบสัตบุศย์ รอง ผบก.ปคม. นายวีระชาติ ศรีบุญมา อัยการ ร.ต.ท.โสภณ เกษมพิบูลย์ไชย อัยการ นายอำนวย พิเชษฐนาวิน อัยการ ตำรวจ กก.สส.บก.ตม.3 ตัวแทนจากกรมสนับสนุนบริการสุขภาพ สำนักงาน ปปง. บ้านพักเด็กกรุงเทพฯ บ้านพักเด็กอ่อนปากเกร็ด บ้านพักเด็กนนทบุรี สำนักงานคณะกรรมการอาหารและยา (อย.) และกรมการกงสุล ร่วมประชุมรายงานข่าวแจ้งว่า ลอตแรกตำรวจจับกุมไป 10 ราย เมื่อวันที่ 13 ก.พ.ที่ผ่านมา1.นายเจ้าหลาน อายุ 37 ปี ชาวจีน 2.นางซูยิงถิง อายุ 48 ปี ชาวจีน ภรรยานายเจ้าหลาน 3.นางวิลาสินี ซู อายุ 50 ปี ชาวจีน 4.น.ส.หล้า ขันติโย อายุ 43 ปี 5.นายนิคม สิมารัตน์ อายุ 48 ปี 6.นายธรรมนูญ หรือต๋อง ปัญจสังคม อายุ 40 ปี 7.น.ส.ศิญาพร หรือแขก สวัสดิ์พันธ์ อายุ 30 ปี 8.น.ส.วิยะดา หรือหนิง เชื้อจันทร์ อายุ 35 ปี และ 9.นางสายบัว แจ่มมี อายุ 44 ปี 10.น.ส.ณัฐกมล จิตรวิชัย (ถูกจับกุม เม.ย.62 ที่ประเทศจีน)ส่วนลอต 2 มี เป้าหมาย 8 ราย จับกุมไปแล้ว 3 ราย เมื่อวันที่ 14-15 ก.พ.ที่ผ่านมา1.น.ส.ฮี เทงยู (He Tangyue) อายุ 32 ปี (หญิงชาวจีนที่ตำรวจพบที่บ้านเป้าหมายย่านนาคนิวาสที่ตรวจค้นเมื่อวันที่ 13 ก.พ.ที่ผ่านมา โดยแม่อุ้มบุญที่นำตัวมาสอบสวนได้ให้การกับเจ้าหน้าที่ภายหลังว่า น.ส.ฮี เทงยู เป็นคนกลางรับเงินจากนายทุนจีนและเป็นเอเย่นต์คอยดูแลหญิงไทยแม่อุ้มบุญในบ้านด้วย)2.นายจักรัตน์ กิตติวนิชย์กุล อายุ 53 ปี และ 3.น.ส.กุลิสรา ป้อมเด็ด อายุ 43 ปีทั้งหมดถูกแจ้งข้อหา 1.สมคบกันตั้งแต่สองคนขึ้นไปเพื่อกระทำผิดร้ายแรงอันเกี่ยวข้องกับองค์กรอาชญากรรมข้ามชาติ 2.ร่วมกันดำเนินการให้มีการตั้งครรภ์แทน เพื่อประโยชน์ทางการค้า และ3.ห้ามมิให้ผู้ใดโฆษณาหรือไขข่าวให้แพร่หลายด้วยประการใดๆ เกี่ยวกับการตั้งครรภ์แทนว่ามีหญิงที่ประสงค์จะเป็นผู้รับตั้งครรภ์แทนผู้อื่น หรือมีบุคคลที่ประสงค์จะให้หญิงอื่นเป็นผู้รับตั้งครรภ์แทน ไม่ว่าจะได้กระทำเพื่อประโยชน์ทางการค้าหรือไม่ก็ตาม.
ชุดสืบสวน ปคม. ประชุมหารืออัยการและกระทรวงสาธารณสุข เตรียมออกหมายจับเพิ่มอย่างน้อย 5 คน พัวพันแก๊งอุ้มบุญข้ามชาติ พร้อมสรุปข้อมูลสถานพยาบาลต้องสงสัยเป้าหมายตรวจค้น มีส่วนรู้เห็น
อุ้มบุญ,อุ้มบุญข้ามชาติ,แก๊งอุ้มบุญ,พัวพันอุ้มบุญ,ปคม.,รับจ้างท้อง,จับแก๊งอุ้มบุญ,ข่าวทั่วไป